Diari Oficial de la Generalitat Valenciana


Sumari del DOGV 4021, del 14-06-2001 (2001/5573)

Informació pública del programa d'actuació aïllada de la unitat d'execució delimitada a l'illa de cases, a la confluència dels carrers de Juan Piñol i Alemany, al barri de Torrefiel, de València.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4021

Data del DOGV
:   14-06-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/5573


Organisme emissor
:   Mercantil Valenciana de Obras, SA

Tipus de document
:   Anunci

Informació pública del programa d'actuació aïllada de la unitat d'execució delimitada a l'illa de cases, a la confluència dels carrers de Juan Piñol i Alemany, al barri de Torrefiel, de València. [2001/A5573]
  
L'entitat Mercantil Valenciana de Obras, SA, ha formulat un programa d'actuació aïllada de la unitat d'execució delimitada a l'illa de cases, a la confluència dels carrers de Juan Piñol i Alemany, al barri de Torrefiel, de València, que inclou una alternativa tècnica i projectes d'urbanització i de reparcel·lació, amb la resta de documents annexos, a l'empara del que disposa l'article 48 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV núm. 2.394, de 24 de novembre de 1994).
  
2. Per tal d'aplicar el que estableix l'article 48.1.c, en relació amb l'article 46.3, ambdós de l'esmentada Llei Reguladora de l'Activitat Urbanística, se sotmet a informació pública aquest programa, amb els projectes d'urbanització i de reparcel·lació corresponents, i tota la documentació annexa, durant el termini de 20 dies hàbils comptadors a partir de l'endemà de la publicació d'aquest anunci en el Diari Oficial de la Generalitat Valenciana.
  
Es fa constar que, durant aquest termini, qualsevol persona podrà comparéixer a la Notaria del senyor Rafael Gómez-Ferrer y Sapiña, situada al carrer de Sant Vicent, 24 (portes 5 i 7), de València (DP 46659), i obtenir una còpia de l'acta de protocol·lització del programa i documents que s'hi adjunten o sol·licitar que li siga mostrada.
  
Igualment, es fa constar que, durant aquest termini, les persones interessades en aquest procediment podran formular qualssevol al·legacions que convinguen al seu dret, així com altres alternatives tècniques de programa i, si pertoca, proposicions juridicoeconòmiques; tot això en els termes i condicions de l'esmentada Llei 6/1994, i a aquest efecte qualsevol persona interessada podrà consultar l'expedient depositat a la notaria esmentada.
  
3. La dita documentació, així com també l'expedient administratiu, podran ser igualment consultats al Servei de Gestió de l'Ajuntament de València (edifici de l'avinguda d'Aragó, 47, 4a planta), durant idèntic termini i horari d'atenció al públic.
  
Les al·legacions que, si pertoca, es formulen, seran presentades davant del Registre General de l'esmentat Ajuntament.
  
4. Així mateix, mitjançant aquest anunci, segons el que preceptua el paràgraf segon de l'article 48, en relació amb l'article 46, paràgrafs 4 i 5, de la Llei 6/1994, es fa saber a les persones interessades que el termini de cinc dies hàbils per a presentar proposicions juridicoeconòmiques comença el següent dia hàbil a l'acabament del termini de 20 dies hàbils adés indicat. Durant aquest termini podran formular-se les esmentades proposicions a l'Oficina de Contractació de l'Ajuntament de València (plaça de l'Ajuntament, 1).
  
Finalitzat aquest segon termini, el següent dia hàbil, llevat que siga dissabte, i en aquest cas caldria entendre's el dia hàbil immediat posterior, s'efectuarà l'acte d'obertura de pliques, a l'Ajuntament de València. Durant els 10 dies següents al d'obertura de pliques podran ser objecte de consulta i al·legacions totes les actuacions de l'expedient.
  
5. Expressament, es fa constar que aquest anunci es dirigeix, a l'efecte del compliment de l'article 59.4 de la Llei de Règim Jurídic de les Administracions Públiques i del Procediment Administratiu Comú (LRJPAC), a aquells titulars cadastrals la identitat dels quals no consta al Centre de Gestió Cadastral, així com a aquells el domicili dels quals figura a la pròpia parcel·la cadastral, i que són els següents: